
Ministru kabineta sēdes protokollēmums

Informatīvais ziņojums "Par Latvijas viedokli Latvijas – Igaunijas Starpvaldību komisijas pārrobežu sadarbības veicināšanai 2022.gada sēdē"

· 1. Pieņemt zināšanai iesniegto informatīvo ziņojumu.
· 2. Atbildīgajām institūcijām, kuru pārstāvji ir apstiprināti Latvijas – Igaunijas Starpvaldību komisijā pārrobežu sadarbības veicināšanai (turpmāk - SVK), atbilstoši savai kompetencei:
· 2.1. piedalīties 2022.gada SVK sēdē un nodrošināt viedokļa paušanu un Latvijas pozīcijas aizstāvēšanu atbilstoši informatīvajā ziņojumā iekļautajiem priekšlikumiem;
· 2.2. nodrošināt un sekmēt 2022.gada SVK sēdē pieņemto lēmumu īstenošanu un pēc pieprasījuma informēt Vides aizsardzības un reģionālās attīstības ministriju par to izpildes gaitu.
· 3. Vides aizsardzības un reģionālās attīstības ministrijai:
· 3.1. nodrošināt 2023.gada SVK sēdes darba kārtības un izskatāmo jautājumu sagatavošanu, koordinējot Latvijas puses pozīciju;
· 3.2. nepieciešamības gadījumā aktualizēt Latvijas delegācijas sastāvu dalībai SVK sēdē;
· 3.3. piedalīties 2023.gada SVK sēdes organizēšanā un vadībā, ja būs panākta vienošanās ar Igaunijas pusi par tās nepieciešamību;
· 3.4. pirms 2023.gada SVK sēdes, ja ir panākta vienošanās ar Igaunijas pusi par tās organizēšanu, sagatavot un normatīvajos aktos noteiktajā kārtībā iesniegt izskatīšanai Ministru kabinetā informatīvo ziņojumu "Par Latvijas viedokli Latvijas - Igaunijas Starpvaldību komisijas pārrobežu sadarbības veicināšanai 2023.gada sēdē".

